Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 237

1. A csatlakozást követõen, az új tagállamokban a csatlakozás idõpontja elõtt hatályba léptetett és ezt követõen is alkalmazandó alább felsorolt támogatási programok és egyedi támogatások az Alkotmány III-168. cikke (1) bekezdése szerinti létezõ támogatásnak minõsülnek: (a) az 1994. december 10-e elõtt hatályba léptetett támogatások; (b) az e melléklet függelékében felsorolt támogatások; (c) azok a támogatások, amelyeket a csatlakozás idõpontja elõtt az új tagállam állami támogatásokat ellenõrzõ hatósága megvizsgált és a közösségi vívmányokkal összeegyeztethetõnek talált, és amelyekkel kapcsolatban a Bizottság a (2) bekezdésben meghatározott eljárás során úgy találta, hogy nem merül fel komoly kétség a támogatás közös piaccal való összeegyeztethetõségét illetõen. Minden olyan, a csatlakozás idõpontja után is alkalmazandó intézkedést, amely állami támogatásnak minõsül és nem felel meg a fenti feltételeknek, a csatlakozástól az Alkotmány III-168. cikke (3) bekezdésének alkalmazása során új támogatásnak kell tekinteni. A fenti rendelkezéseket a közlekedési ágazatnak, valamint az Alkotmány I. mellékletében felsorolt termékek – kivéve a halászati termékek, illetve az ezekbõl származó termékek – elõállításával, feldolgozásával vagy forgalmazásával kapcsolatos tevékenységekre nyújtott támogatásokra nem kell alkalmazni. A fenti rendelkezések szintén nem érintik a versenypolitikára vonatkozó, a jegyzõkönyvben foglalt átmeneti intézkedéseket és a jegyzõkönyv VII. melléklete 4. fejezetének B. szakaszában megállapított intézkedéseket.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes